Lucasfilm | Indiewire
George Lucas, George Lucas, Walt Disney, Walt Disney Pictures, Walt Disney Productions, Lucasfilm, Strange Magic, Alan Cumming, Evan Rachel Wood, Maya Rudolph, Peter Stormare Animation Scoop
Star Wars Rebels, Walt Disney, Lucasfilm, Immersed In Movies Animation Scoop
Star Wars Rebels, Lucasfilm, Walt Disney, Immersed In Movies Thompson on Hollywood
Brenda Chapman, Lucasfilm, Gary Rydstrom start Aansoekproses | Engineering | Ingenieurswese | NWU | Noordwes-Universiteit
Twee sake word in ag geneem wanneer jou aansoek oorweeg word: of jy aan die minimum vereistes voldoen, en hoe goed jy in die ingenieurstoets vaar.
Om oorweeg te word vir Ingenieurswese moet jy voldoen aan die volgende minimum vereistes:
Wiskunde: Minimum van 70%
Fisiese Wetenskap: Minimum van 60%
Taal: Minimum van 60% vir Afrikaans of Engels
APS telling: Minimum van 31
Vrystelling: Gr. 12 vrystelling
Ons fakulteit maak ook gebruik van ŉ ingenieurstoets bykomend tot jou skoolpunte en na-skoolse akademiese rekord om jou kans op toelating te verbeter. Dit is nie die NBT-toets nie en ook nie `ŉ beroepsleidingtoets nie. Die ingenieurstoets is opgestel deur ŉ span ingenieurs en ander deskundiges om jou ingenieursdenkvaardighede te evalueer en te bepaal hoe gemaklik jy in ingenieurswese sal funksioneer.
Doen aanlyn aaksoek deur die volgende skakel te volg: Aanlynaansoeke
Wie moet die ingenieurstoets skryf?
As jou punte vir Wiskunde en Wetenskap ten minste 75% is en jy 'n algemene gemiddeld van 75% en 'n APS van 36 verwerf het, word jy as `ŉ snelstroomaansoeker beskou en sal jy eers die toets tydens die oriëntasieweek in Januarie 2017 skryf. Die toetsresultate sal vir navorsingsdoeleindes gebruik word. Jy is egter welkom om nou reeds die toets af te lê. Indien jy in die eindeksamen om een of ander rede nie aan die vereistes van die program voldoen nie, sal ons die resultate van die ingenieurstoets kan gebruik om jou te adviseer rakende jou studies in ingenieurswese.
Voldoen aan die minimum vereistes
As jou punte aan die minimum vereistes vir die ingenieursprogram voldoen, maar nie aan die snelstroomvereistes nie, moet jy wel die toets aflê. Indien jy met die finale NSS-punte nie aan al die vereistes voldoen nie, of jou punte lyk nie so goed soos jy verwag het nie, sal ons ingenieurstoets vir jou ŉ alternatiewe roete tot ons programme bied. Die toetsresultate sal dan gebruik kan word om die beste opsies vir jou akademiese loopbaan te beplan sodat jy uiteindelik suksesvol in jou ingenieurstudies kan wees.
Voldoen nie tans aan die minimum vereistes nie
Indien daar op hierdie stadium een van die gestelde minimum vereistes is waaraan jy nie voldoen nie, mag jy ook die ingenieurswesetoets skryf. Die keuringskomitee kan dan ogv die toetsresultate en jou skoolpunte ŉ akademiese plan aanbeveel met die oog op toelating tot ingenieurswese.
Wanneer die finale matriekpunte beskikbaar is en jy aan al die minimum vereistes voldoen, sal jy outomaties finaal aanvaar word.
Wat gebeur as ek nie teen die einde van matriek aan die minimum vereistes voldoen nie?
Indien jy aan die einde van matriek nie aan al die minimum vereistes voldoen nie, sal die uitslae van die ingenieurstoets gebruik word om ŉ finale plasing te maak. Jou prestasie in die verskillende vakke en die APS sal saam met die uitslae van die ingenieurstoets gebruik word om een van die volgende besluite te neem:
plasing in die 4 jaar-ingenieursprogram
plasing in die 5 jaar-ingenieursprogram
aanbeveling om vir `ŉ ooreenstemmende BSc-program oorweeg te word met die oog op voorbereiding vir die ingenieursprogram. As jy dan vanaf `ŉ BSc-program wil oorskakel na die ingenieursprogram, sal jou aansoek op meriete oorweeg word.
wegwysing indien jy nie aan die BSc-programvereistes voldoen nie. Jy kan in so geval oorweeg word vir toelating tot die Xcel-program. Hierdie program gee jou die geleentheid om die NSS-eksamen vir Wiskunde en Wetenskap oor te skryf terwyl jy registreer as student by die NWU.
Kontak Sonette Becker vir besprekings van die ingenieurstoets:
NWU, Potchefstroomkampus, Gebou N1, Kamer 36